****

**RAPORTUL DE ACTIVITATE**

**al Primarului oraşului Ialoveni**

**pentru anul de mandat 2021**

***Oraşul Ialoveni,***

***februarie, 2022***

******

***Stimați locuitori ai orașului Ialoveni***

***și Ialoveneni de pretudindeni,***

*Întocmirea și publicarea raportului de activitate pentru anul precedent (2021), a devenit un exercițiu firesc în activitatea mea în calitate de Primar, deoarece sunt ferm convins de necesitatea și importanța unei reale deschideri și transparențe față de toți locuitorii orașului și ialovenenilor de pretutindeni.*

*Prin această sinteză a activității Primăriei, dorim să punem la dispoziție date concrete despre activitatea desfășurată, despre modul cum au fost folosiți banii publici, despre maniera și eficiența rezolvării problemelor orașului.*

*Așa cum am considerat necesar pe tot parcursul de la preluarea mandatului de Primar, vreau ca raportul să reprezinte nu doar un act administrativ impersonal sau formal, dar să fie un imbold pentru noi performanțe, pentru îmbunătățirea continuă a calității și eficienței administrației publice locale.*

*Rezultatele atestate sunt un efort comun al întregii echipe, a aparatului primăriei și a serviciilor subordonate, care au depus o muncă considerabilă pentru îndeplinirea sarcinilor încredințate. Ne-am străduit să răspundem cu responsabilitate doleanțelor cetățenilor și să respectăm totodată, cadrul normativ/legal în vigoare.*

*În context, vreau să reiterez că activitatea în administrația publică locală necesită nu doar cunoștințe profunde în diverse domenii de activitate, dar și anumite calități personale, abilități de comunicare, disponibilitatea de-a sacrifica timpul personal în interesul orașului, a munci cu dedicație etc. Din acest considerent, exprim sincere mulțumiri tuturor celor care au muncit cu dedicație pe parcursul anului 2021, tuturor care au făcut posibil să răspundem la solicitările cetățenilor și să intervenim prompt în soluționarea multiplelor probleme ale orașului. Cu referire la cooperarea cu Consiliul Local, în multe inițiative am beneficiat de suportul acestora, iar pentru altele – mai avem nevoie de consens, efort suplimentar pentru a forma o viziune comună.*

*De asemenea, mulțumim mult tuturor celor care s-au implicat activ în viața publică a orașului, au susținut activități de voluntariat, au oferit contribuții în diferite proiecte, au venit cu sugestii/recomandări și ne-au consultat pe anumite subiecte.*

*Sunt sigur că cu ajutorul Bunului Dumnezeu, vom reuși să îmbunătățim activitatea noastră, urmează în continuare să depunem multă pricepere și efort pentru a îndreptăți încrederea oferită din partea cetățenilor!*

***Cu deosebită considerație,***

***Sergiu ARMAȘU, Primarul orașului IALOVENI***

**CUPRINS:**

REZUMAT AL ACTIVITĂȚII............................................................................................ 2

1. Bugetul orașului Ialoveni și dezvoltarea economică – ecuații care necesită

atenție deosebită...........................................................................................................4

1. Infrastructura drumurilor, asigurarea cu apă și canalizare – priorități de bază ..........5
2. Reabilitare drumuri
3. Sistem apă, canalizare
4. Iluminat public stradal................................................................................................ 6
5. Transportul public........................................................................................................7
6. Asigurarea activității IET, BPO și Școlii de Arte………............................................7
7. Terenuri de joacă pentru copii, spații de agrement și sport.........................................13
8. Amenajare teritoriu, protecția mediului, arhitectură și urbanism................................14
9. Dezvoltare comunală și amenajare............................................................................ 15
10. Domeniul tineret și sport........................................................................................... 17
11. Domeniul socio-cultural, evenimente locale.............................................................. 18
12. Activități protecție socială, persoane în etate și defavorizate .....................................18
13. SCITL – Serviciul colectare impozite taxe locale...................................................... 21
14. Compartimentul juridic………………………………………………………............22
15. Colaborarea cu organul deliberativ – Consiliul Orășenesc………………………......24
16. Interacțiunea Primar – cetățeni, asigurarea transparenței decizionale…………...…..25
17. Colaborare cu partenerii de dezvoltare, atragerea investițiilor……………………... 26
18. **Bugetul orașului Ialoveni și dezvoltarea economică – ecuații care necesită atenție deosebită**

În anul 2021 bugetul orașului Ialoveni a fost executat la partea de venituri –

***59 045,6 mii lei.***

***Veniturile proprii*** constituie circa ***31 579, 3 mii lei***.

***Referitor la capitolul cheltuieli*,** menționăm că pentru anul 2021, cheltuielile au constituit ***59 115, 9 mii lei.***

Creșterea veniturilor a fost asigurată de atragerea unor proiecte, obținerea unor granturi nerambursabile, ceea ce a fost posibil datorită efortului considerabil depus de întreaga echipă.



Trebuie să menționăm proiectele de finanțare, care au permis efectuarea unor lucrări necesare pentru îmbunătățirea serviciilor publice, asigurarea cu apă și sistem de canalizare, iluminat public etc.

* Mijloace din Fondul Ecologic - ***3 000, 0 mii lei;***
* Donații voluntare din surse externe **- *2 990, 6 mii lei;***
* Donații voluntare din surse interne - ***240, 0 mii lei.***

Pentru întreținerea instituțiilor preșcolare au fost primite transferuri de la

* Bugetul de Stat – ***26 566, 3 mii lei****;*
* Fondul de rezervă – ***397, 4 mii lei.***

******

*** ***

1. **Dezvoltarea infrastructurii drumurilor, asigurarea cu apă și canalizare – prioritar în activitatea Primăriei**

Pentru reparația străzilor locale au fost alocate în total 11 100, 5 mii lei. Dintre care din Bugetul de Stat – 1 877, 5 mii lei și din bugetul local – 9 223, 0 mii lei.

Pentru înlăturarea consecințelor calamităților naturale (deteriorarea drumurilor), pentru lucrări cu mecanisme a fost cheltuită suma de 440, 4 mii lei.

În anul 2021 au fost efectuate lucrări pentru a îmbunătăți calitatea infrastructurii.

În anul 2021 au fost întocmite devizele de cheltuieli pentru 20 de străzi în valoare de 7 972 000,00 lei și anume str. Euroaccent cu L=245 m, str-la Testemițeanu cu L=130 m, str. Victoria cu L=228 m, str. Spartac cu L=216 m, str. Stefan Neaga cu L=700 m, str. Ișnovăț cu L=343 m, str. 31 August cu L=250 m, str. Timișoara cu L=223 m, str. Crângului cu L=243 m, str. Aurel David cu L=322 m, str. Sfînta Vinere cu L=430 m, str. Bălți cu L=318 m, str. Ismail cu L=360 m, str. Prieteniei cu L=477 m, str. 1 Mai cu L=345 m, str. Petru Movila cu L=380 m, str. Voluntarilor cu L=251 m, str-la 27 August cu L=278 m, str. Gradinelor cu L=251 m, str. Brașov cu L=268 m.

Totodată, a fost elaborat proiectul cu devizul de cheltuieli pentru construcția străzii Mihai Viteazul intersecție străzi Iurii Gagarin și Ion Creangă cu o lungime de 850 m în valoare de 6 999 239,04 lei.

* ***Total lungime de 6267 m***

***Aprovizionarea cu apă/canalizare:***

La capitolul aprovizionare cu apă au fost efectuate următoarele cheltuieli:

Total: 8 281, 0 mii lei

* din contul Fondului Ecologic – 3 000, 0 mii lei;
* din contul proiectului SlovakAid – 2 990, 5 mii lei.
* Materiale de construcție (țăvi) – 572, 8 mii lei;
* Rețeaua de apeduct – 994, 3 mii lei;
* Rețeaua de canalizare – 6 311, 9 mii lei.

În anul 2021 a fost elaborat proiectul pentru rețeaua de apeduct din strada Victoria cu o lungimea totală de 500 m – ulterior și construcția rețelei.

Totodată, la demersurile primăriei or. Ialoveni în comun cu SA ,,Apă Canal Chișinău” au fost renovate rețelele de apeduct din străzile 31 August, sectorul Moldova, strada Codru, sectorul Albeni cu o lungime totală de 650 m ș.a.

* *Total lungime de - 1150 m*

***Canalizare***

În anul 2021 au fost finisate elaborarea proiectelor de rețea centralizată a 14 km de canalizare gravitațională din sectorul Albeni - str. Mugurel, str. Nistrului, str. Bucuriei, str. Spartac și str. Arborilor, sectorul BTA 16 - str. Petru Rareș, str. Gh. Asachi, str. Petru Zadnipru, str. Constantin Stamati, str. Miron Costin, str. Alexandru Donici, str. Alecu Russo, str. Chilia, str. Veniamin Zarzăre, str. Hotinului, str-la. Hotinului, sectorul Bozu str. Cișmelelor, str. Livezilor, str-la Livezilor, str-la Mihai Viteazu și stradelele Ștefan Neaga I-V, sectorul Huțuleuca, str. Valeriu Cupcea, stradelele Valeriu Cupcea I - II, str. Viilor, str. Luceafărul, str-la Vasile Alecsandri, str. Tineretului, str. 8 Martie, str. Latiniei, str. Iurii Gagarin, str-la Viilor, str. Macilor. Albinuța, str. Aldea Teodorovici, str. Speranța, str. Ghioceilor, str. Mărțișor, str. Bujorilor, str. Toporașilor.

Totodată, au fost identificate și planificate pentru anul 2022 – 9 km de rețea centralizată de canalizare gravitațională pentru a elabora proiectele.

* ***Total elaborate lungimea de 14 km***
* ***Pentru elaborare în anul 2022 lungimea de 9 km***

1. **Iluminat public stradal**

Echipa Primăriei a lucrat intens pe tot parcursul anilor la proiecul de iluminat cu elemente LED, câștigat din Fondul de Eficiență Energetică cu contribuția nemijlocită a Primăriei. Iluminatul cu elemente tip LED a fost extins pe perimetrul mai multor străzi ale orașului, fapt care a redus cheltuielile consumului de energie.

Continuarea implementării proiectului din sursele Fondului de Eficiență Energetică va asigura locuitorii orașului cu iluminat public de calitate cât și economia surselor financiare pentru curentul electric.

Pentru anul 2021 au fost planificate surse financiare din bugetul local în sumă de 1 290, 5 mii lei.

1. **Transportul public**

Serviciile calitative de transport rutier rămân o prioritate pentru Primăria orașului Ialoveni. În luna octombrie 2020 ruta de troleibuz nr. 36 a fost extinsă în direcția sectorului BTA – 16. În dotarea rutei sunt 5 unități de transport care circulă conform graficului stabilit.

Mijloacele financiare executate în domeniul transportului rutier (troleibuz și ruta locală) pentru anul 2021 sunt: 1 642, 3 mii lei în total, dintre care din bugetul local – 1 242, 3 mii lei și Consiliul Raional – 400,0 mii lei.

1. **Asigurarea activității instituțiilor preșcolare, Bibliotecii Publice Orășenești și Școlii de Arte**

***IET “REGINA MARIA”***

În anul 2020 – 2021 Instituția de educație timpurie nr. 5 ,,Regina Maria” or. Ialoveni, pornind de la prioritățile, obiectivele strategice, stabilind obiectivele în concordanță cu prioritățile, direcțiile și strategia Ministerului Educației și Cercetării, privind asigurarea calității și accesul la educație. Toate activităţile derulate s-au axat pe determinarea creşterii competenţelor cadrelor didactice de a operaţionaliza cu forme variate şi metode active de proiectare, predare, evaluare specifice sitemului de învăţământ preşcolar, pentru a realiza cu succes rolurile multiple pe care le are în activitatea sa profesională. Au fost create condiții optime de activitate, care au condus la realizarea obiectivelor ce vizează dezvoltarea personalității copilului, pregătirii lui către debutul școlar, implementarea tehnologiilor educaționale moderne conform cerințelor curriculare.

Instituța a fost frecventată de 498 copii repartizați în 14 grupe, care au fost completate cu un număr mediu de 35 copii în grupa antepreșcolară și 30 copii în grupele preșcolare.

Ținând cont de situația pandemică în acest an un mare accent în instituţie, se pune pe starea sănătăţii copiilor și a angajaților. Vă aducem la cunoștință că din 30 de cadre didactice doar 17 au fost vaccinate cu ambele doze și 3 fiind cu contraindicații. Din rândul personalului nedidactic 28 fiind la număr la moment sunt vaccinate 14, din ei 2 fiind cu contraindicații. Grădiniţa dispune de încăperi medicale renovate (cabinet medical, două izolatoare, sală de proceduri și bloc sanitar) care sunt dotate cu echipament medical şi medicamente prevăzute în Regulamentul sanitar pentru instituţiile de educaţie timpurie, Hotărârea Guvernului nr. 1211/2016, în Standardele minime de dotare a instituției de educație timpurie, Ordinulnr.253/2017 al Ministerului Educaţiei Culturii şi Cercetării.

Pentru anul 2020 – 2021 trusele medicale au fost complectate cu medicamente în sumă de 4000 lei, acordate din bugetul orașului Ialoveni.

Angajații instituţiei preşcolare au susţinut examenul medical şi colocviul la normele sanitare conform orarului stabilit. Copii sunt vaccinaţi în conformitate cu orarul vaccinării şi sunt dispensarizaţi după grupa sănătăţii. În toate grupele sunt fişele privind starea sănătăţii copiilor, care sunt perfectate corect.

Concluzie generală:

Planul de activitate a instituţiei pentru anul de studii 2020 – 2021 a fost realizat conform tipurilor de activitate şi termenilor stabiliţi. Realizarea obiectivelor propuse au dus la creşterea nivelului de dezvoltare a copiilor, dezvoltarea profesională a cadrelor didactice, formarea parteneriatelor socio – educaționale constructive şi eficiente, ridicarea prestigiului instituţiei.

***IET „ANDRIEȘ”***

Instituţia preşcolară nr. 1 ,,Andrieş” în anul 2021 a activat cu 14 grupe , 2 de creşă şi 12 preşcolare cu instruirea în limba română.

Intituţia activează în regim de 10,5 ore cu un efectiv de 402 copii după proiect fiind preconizată pentru 320 locuri, deci cu un surplus de 82 copii. Ceea ce ține de angajați total în instituție sunt incadrați 52 de angajaţi, dintre care 23 cadre didactice: cu studii superioare 22 şi 3 cadre cu studii medii de specialitate, asistentă medicală şi 16 ajutori de educator şi 13 lucrători auxiliari. Către școală au fost pregătiți 93 copii. A fost prelungit proiectul trasfrontralier ”*La fântâna cea Română*” cu 5 județe din România.

Pentru noul an de studii 2021 a fost pregătite spaţiile educaţionale conform cerinţelor curriculare, terenurile de joc cu ajutorul părinţilor şi alocaţiile de la Primărie. Pentru reparaţia capitală a cabinetului medical și izolatoarelor au fost alocate 110.000 lei. Tot odată s-a făcut mobilă pentru bucătărie în trei grupe 11, 12, 13 dulap pentru inventarul sportiv; reparaţii cosmetice în grupe; pavilioane şi utilajul de joc de pe teren.

Pe parcursul anului de activitate, instituţia nu şi-a sistat activitatea datorită cazangeriei autonome care a fost pusă în funcție la primele zile reci, aprovizionarea la timp cu produse alimentare calitative și nu în ultimul rând datorită cadrelor ce activează. Instituția nu duce lipsă de cadre didactice cât și auxiliare. Au benificiat de formări continuu 6 cadre didactice.

În anul 2021 copii au participat la mai multe concursuri de desen, tradiții și obiceiuri locale cât și raionale:”*Orașul meu natal*”, ”*Să trăiți să înfloriți*”, ”*Feeria iernii*”.

***IET „LĂSTĂREL”***

Activitatea Instituției de Educație Timpurie nr. 3 „Lastărel” Iaoveni a fost realizată în concordanță cu Planul de dezvoltare 2019 – 2024, Planul de activitate pentru anul de studii 2020 – 2021, Planurilor complexe de activitate în anul de studii 2020 – 2021 a DGE Ialoveni.

Activităţile desfăşurate în anul de studii 2020 – 2021 au avut drept scop creșterea competitivității instituției pe piața serviciilor educaționale, având racordare la următoarele competențe: calitate, accesibilitate și relevanță, derivate din „Strategia 2020” și în concordanță cu politica educațională în domeniul educației timpurii, în conformitate cu Standardele profesionale naționale pentru cadrele didactice din instituțiile de educație timpurie.

Toate activităţile derulate s-au axat pe determinarea creşterii competenţelor cadrelor didactice de a operaţionaliza cu forme variate şi metode active de proiectare, predare, evaluare specifice sistemului de învăţământ preşcolar, asigurând astfel calitatea în procesul educaţional.

Analiza și evaluarea activității instituției pentru perioada descrisă, rezultatele obţinute, vor constitui noi argumente pentru o nouă planificare a activităţii pentru următorul an de studii, ne referim la activitatea desfașurată în cadrul instituției de educație timpurie nr. 3 Ialoveni în anul de studii 2021 – 2022.

Numărul total de copii care au frecventat IET „Lăstărel” în anul școlar 2020 – 2021 este – 152 copii.

* 2 - 3 ani - 23 copii;
* 3 - 4 ani - 28 copii;
* 4 - 5 ani - 29 copii;
* 5 - 6 ani - 27 copii;
* 6-7 ani -45 copii

***În concluzie, reiterez necesitatea stringentă de a soluționa problema insuficienței spaţiilor acestor 3 instituţii educaţionale preșcolare, cu un deficit de circa 300 locuri. În acest sens, este necesară identificarea amplasării și mijloacelor necesare pentru construcția unei Instituții de Educație Timpurie.***

**Pentru Instituțiile de Educație Timpurie total pentru anul 2021:**

**CHELTUIELI – 20 632,7 mii lei;**

*din care:*

* din contul *Bugetului de Stat* – 17 933,2 mii lei;
* din contul *Plata părintească* – 968,5 mii lei;
* din contul *Bugetului Local* – 1731,0 mii lei.
* Salarizarea – 13 964,7 mii lei;
* Servicii – 1820,5 mii lei;
* Compensații (pers.didactic-2000 lei) – 118,0 mii lei;
* Concediu medical (5 zile angajatorul) – 61,9 mii lei;
* Hrana copiilor – 3 380,3 mii lei;
* Materiale (uz gospodăresc/construcții etc.) – 780,5 mii lei;
* Procurare mașini și utilaje – 287,6 mii lei;
* Reparații capitale – 127,8 mii lei.

S-a efectuat un ***studiu de fezabilitate pentru o noua grădiniță – 97.000 lei.***

***IET „Regina Maria” – 498 copii, 59 angajați;***

***IET „Andrieș” – 402 copii, 61 angajați;***

***IET „Lăstărel” – 152 copii, 31 angajați.***

***Biblioteca publică orăşenească pentru copii „SpiridonVangheli”.***

În anul 2021 Biblioteca Copii „Spiridon Vangheli” a fost frecventată de 1815 utilizatori activi, ceea ce constituie o realizare de 100,8% a programului. În comparație cu anul precedent se menține același coeficient. Pentru a atrage cât mai mulți utilizatori la bibliotecă s-au organizat 131 activități culturale și de promovare a culturii informației din care 53 expoziții de carte.

Pe parcursul anului 2021 au fost implementate 2 SMB. De asemenea au fost instruiți non - formal 70 de utilizatori (70 copii), cărora le-au fost consacrate 61ore.

În cadrul Programului Național Lectura Central, ed. a IV-a, biblioteca noastră a distribuit mai multe materiale promoționale despre activitățile organizate pe parcursul anului.

Serviciile și activitățile bibliotecii au fost promovate prin intermediul rețelelor de socializare (<https://www.facebook.com/Biblioteca> Copii Ialoveni), materialelor promoționale, panoului informativ ș.a.

În anul 2021 s-au înregistrat 16953 intrări ale utilizatorilor în bibliotecă, ceea ce constituie o realizare a programului de 117.7%.

Biblioteca a avut 2739 utilizatori virtuali pe pagina bibliotecii. Activitatea bibliotecii a fost promovată prin cele 121 postări pe rețelele de socializare.

În anul 2021 biblioteca a împrumutat la domiciliu și oferit spre consultare 42208 u.m., ceia ce constituie 117,2% din realizarea programului.

Structua împrumutului pe domenii nu variază cu mult față de anul 2020, prevalâd secțiile 8 (lingvistica și literatura artistică) urmată de Secțiile 5, 7, 1.

După criteriul lingvistic structura împrumutului este următoarea: În limba de stat – 40166 de u.m. împrumutate, cea ce constituie 95,1 %, iar în limba minorităților naționale și limbi străine – 2042 u.m.împrumutate ( 4,9%).

Pentru promovarea celor mai reprezentative colecții au fost organizate 53 expoziții de carte.

Odată cu complectarea bibliotecii cu tehnologii informaționale șirul serviciilor s-a diversificat. Biblioteca a oferit servicii gratuite de utilizare a internetului, imprimantei și a diverselor programe de calculator care au venit în ajutorul programelor școlare de studii.

În anul 2021 au fost organizate 131 activități culturale la care au participat 1680 utilizatori, dintre care copii – 1575. Aceste activități au determinat biblioteca ca centru educativ, cultural și informativ în comunitate.

Biblioteca noastră ia parte la implementarea Agendei ONU 2030 prin următoarele servicii de bibliotecă:

* 1. SMB – Club de Animație ”*Copiii creative – Creative Kids*”;
  2. SMB- ”*În lumea poveștilor cu Tablețel*”;
  3. SMB ”*Biblioteca mea – Casa mea*”.

Biblioteca Publică Orășenească pentru copii „Spiridon Vangheli” a activat în regim obișnuit și cu respectarea măsurilor de protecție anti-COVID 19 pe durata întregului an 2021.

**CHELTUIELI – 571,8 mii lei, alocate din Bugetul Local.**

* Salarizarea - 417,1 mii lei;
* Servicii – 54,2 mii lei;
* Materiale de uz gospodăresc – 10,0 mii lei;
* Reparație capitală (schimarea ușilor și ferestrelor) – 57,7 mii lei;
* Procurarea utilajului (trecerea la servicii Paza de Stat) – 22,5 mi lei;
* Procurarea cărților – 10,0 mii lei.

**Total lucrători – 4 unități.**

***Școala de Arte***

Pe parcurul anului de studii 2020 – 2021 au facut studii 396 de elevi atât din orașul Ialoveni cât și din Raion.

Școala de arte are angajați 35 cadre didactice și 7 angajați (personal auxiliar) care activează la moment.

*Perioada pandemică*

Pe parcursul anului Școala de arte a activat conform actelor CNEAP și SNSE. Din septembrie am aplicat măsurile de protecție pentru organizarea activităților în instituție: măști, viziere, dezinfectante, covorașe pentru dezinfecție, mănuși etc., conform cerințelor ANSP.

Activitățile planificate pentru anul de studii 2021 au fost contramandate:

* 1. Loghin Țurcanu – Martie;
  2. Concurs Național Tinere Talente –Aprilie;
  3. Concert de Totalizare – Mai;
  4. Examenele de absolvire – Mai;
  5. Festivalul internațional de dans folcloric – Iunie;
  6. Festivalul internațional a cântecului coral – Iulie.

Cadrele didactice au fost instruiți în utilizarea softurilor pentru a îmbunătăți activitatea în mediul online.

Pentru organizarea procesului educațional în anul de studii 2020 – 2021, în contextul epidemiologic de Covid-19 am aplicat modelul 7: învățarea mixtă. Acest fapt ne-a permis să satisfacem cerințele tuturor elevilor.

***Catedra Arte plastice***

* Catedra arte plastice a participat la concursul internațional ”*Culorile toamnei*” Romanis, Lipova. Expoziție ”*Bucurie de Iarnă*”.

Locul I – Mîța Ana Maria și Plămădeală Loredana

Locul II – Coca Nicolae, Nița Daniela, Beznoșenco Iulian

* Proiect Cultural Educativ. Vernisaj ”*Vers și Culoare*”
* Vernisaj ”*Sărbători țesute în culori*” la Casa Raională de Cultură
* Concurs Național ”*Ars Adolescentina*” – Culorile Toamnei în grădina bunicilor

Locul II – Panfil Livia

*Premii de carte*

Coca Nicoleta, Andronache Anda, Tîrgola Serafima, Afteni Sabina

***Catedra instrumente cu corzi***

* 2 februarie a marcat ziua Viorii Mici. Elevii claselor 1 și 2-a au filmat un video demonstrativ și au interpretat piese la vioară pentru a sărbători acest eveniment.
* Elevii catedrei au participat în cadrul lunii Mărțișorului
* Participarea elevilor la Zilele internaționale a Copilului
* Participarea elevilor la concursul național ”Șapte Note Muzicale”, Locul III eleva Garbuz Amelia.
* Elevii au participat la fimările pentru Hramul Orașului și Revelion.

***Alte Activități***

* Școala de Arte a găzduit festivalul Internațional Jazz în Chișinău.
* Organizarea unui master class secției instrumente populare – acordeon, de către elevii Centrului de Excelență în Educația Artistică ”*Ștefan Neaga*”.
* Organizarea Concertului de primăvară printr-un colaj de videouri a elevilor Școlii de Arte și colectivelor artistice de dans, cor, colectivului teatral și instrumentiștilor.
* Organizarea proiectului de creare a muzicii electronice cu ajutorul softului Sound Trap, in colaborare cu POT music și susținere a ambasadei Suediei.
* Organizarea concertului pentru delegațiile din România alături de orchestra ”*Mugurașii*”
* Concursul național ”*7 note muzicale*„ Participarea Acordioniștilor

Mențiune – Țîpișca Alexandru, Crețu Nicolae

**CHELTUIELI – 5 861,8 mii lei;**

din care:

* din contul *Bugetului Local* – 182,0 mii lei;
* din contul *Plății părintești* – 776,2 mii lei;
* din contul transferurilor din *Bugetul de Stat* – 4903,6 mii lei.
* Salarizarea – 5 508,9 mii lei;
* Servicii – 202,2 mii lei;
* Compensații – 48,0 mii lei;
* Utilaje (trecerea la servicii Paza de Stat) – 53,9 mii lei

**Total 396 copii, 42 angajați.**

**Totodată, este de menționat că din venituri proprii au fost susținute toate instituțiile școlare din localitate, precum:**

***Gimnaziul Grigore Vieru – 82.000 lei;***

***Scoala primară – 120.000 lei;***

***Liceul Petre Ștefănucă -120.000 lei;***

***Liceul Andrei Vartic – 50.000 lei, proiectul de reparație capitală a instituției în valoare de peste 11 173 824 13 mln lei, contribuția primăriei depozitarea deșeurilor în cadrul proiectului (1.0 lei).***

1. **Terenuri de joacă pentru copii, spații pentru agrement și sport**

Primăria orașului Ialoveni s-a conformat prevederilor Comisiei Naționale Extraordinare de Sănătate Publică, îndemnând cetățenii să respecte măsurile de protecție și a evita spațiile de agrement și sport pe perioada vizată de interdicții. Pe toată această perioadă sectorul de amenajare a asigurat mentenanța spațiilor publice de agrement. Odată cu reducerea restricțiilor, Primăria orașului Ialoveni a continuat proiectul de amenajare a terenurilor de joacă și sport. Putem remarca realizarea amenajării terenului multifuncțional de sport din sectorul Huțuleuca cu suportul locuitorilor și FMF. Sportivii au fost asigurați cu construcție specializată și condiții de conectare a acesteia la apeduct și canalizare, duș, etc. De asemenea au fost demarate lucrările de întreținere și amenajare la stadionul multifuncțional din sectorul Moldova.

A fost construit în cooperare cu MAI și amenajat scuarul “Carabinierilor”, un proiect comun a Primăriei cu IGC MAI.

1. **Amenajare teritoriu, protecția mediului, servicii de arhitectură și urbanism**

În perioada 01.01.2021 - 31.12.2021 au fost emise:

* 166 certificate de urbanism;
* 72 certificate de urbanism informative;
* 101 autorizații de construire;
* 26 autorizații de desființare;
* 25 prescripții,
* 1 procese-verbale contravenționale;
* 117 petiții examinate.

A fost elaborat proiectul de execuție pentru „Terenul de agrement multifuncțional cu teatru de vară” din sectorul Huțuleuca.


La inițiativa locuitorilor orașului, au fost suspendate unele reglemantări ale Regulamentului local de urbanism al PUG, ce privește sistarea eliberării certificatelor de urbanism pentru proiectarea clădirilor multietajate, până la elaborarea, consultarea și aprobarea noilor norme urbanistice de către Consiliul orășenesc Ialoveni.


A fost elaborată schița de proiect pentru reconstrucția trotuarului adiacent străzii N. Testemițeanu.

Au fost expediate adresări către instanțele superioare de competență în vederea soluționării problemelor ce țin de construcțiile nefinalizate și a stării nesatisfăcătoare a rețelelor inginerești din orașul Ialoveni.

S-au analizat și soluționat toate reclamațiile și sesizările cetățenilor referitoare la diferite probleme de mediu, efectuându-se acțiuni de inspecție privind eventualii factori ce contribuie la degradarea mediului înconjurator.

1. **Dezvoltare comunală și amenajare**

****



**Analiza economico-finaciară a Întreprinderii**

|  |  |  |
| --- | --- | --- |
| **Nr** | **Indicii** | **2021(mii lei)** |
| 1 | Venitul din vînzări | 3139,7 |
| 2 | Costul Vînzărilor | 2421 |
| 3 | Profitul brut | 718,8 |
| 4 | Cheltuieli administrative | 1114 |
| 5 | Alte cheltuieli din activitatea operationala | 110,9 |
| 6 | Rezultat din activitatea operationala | (506,1) |
| 7 | Profit net | (470,4) |

**Venitul întreprinderii anul 2021: în total 6831398 lei**

* **Venitul din vânzări - 5252060 lei**
* Servicii salubrizare agenți economici - 2191875 lei
* Realizarea - 319232 lei
* bronare loc la cimitir - 287000 lei;
* sticla -12805 lei;
* plastic - 6600 lei;
* servicii de plombare - 12827 lei;
* Servicii de arendă - 20703 lei;
* Servicii comunale de la populație - 2720248 lei.
* **Alte venituri - 1579338 lei**
* Apa achitată de populație –1328877 lei;
* Mijloace fixe cu titlu gartuit - 239930 lei;
* Asigurare auto - 10530 lei.
* **Cheltuielile întreprinderii anul 2021: 6198451 lei**
* Salariu + Fondul social - 3540793 lei;
* Combustibil + librifianți - 392776 lei;
* Piese auto - 62867 lei;
* Materiale ( inlcusiv tomberoene) - 165079 lei;
* Asigurarea auto - 14084 lei;
* Servicii reparația auto - 18417 lei;
* Uzura - 300890 lei;
* Marfă cancelarie - 9997 lei;
* Servicii programist - 42000 lei;
* Servicii internet - 8112 lei;
* Servicii telefonie - 9947 lei;
* Servicii bancare - 29506 lei;
* Taxa drumurilor - 16500 lei;
* Impozite ( imobil, amenajarea) - 7754 lei;
* TVA nedeductibilă - 88565 lei;
* Lapte - 27258 lei;
* Gaz natural - 14217 lei;
* Apa potabila - 2759 lei;
* Energia electrică - 26862 lei;
* Deservire ascensorului - 28121 lei;
* Apă Canal - 1344684 lei;
* Alte cheltuieli - 47263 lei.

**6831398 lei- 6198451 lei = 632947 lei profit brut**

1. **Domeniul tineret și sport**

Pentru anul 2021, secția tineret/sport a organizat și desfășurat un șir de acțiuni cultural-sportive:

1. Turneul internațional la lupte greco-romane;
2. Campionatul orașului Ialoveni la tenis de masă pentru 6 categorii de vârstă;
3. Cupa Primarului orașului Ialoveni la mini-fotbal între cartierele și mahalalele din teritoriu;
4. Hramul orașului, 27 octombrie, - lupte pentru premiul „berbecul viu”, „iepurele viu”și „cocoșul viu”.

A fost dat în exploatare stadionul multifuncțional din sectorul Huțuleuca.

Consiliul de tineret din Ialoveni activează după un plan bine determinat.

Încorporarea tinerilor se desfășoară de 2 ori pe an (primăvara/toamna). Zilnic se îndeplinesc fișele de evidență primară a tinerilor care au fost înrolați în Armata Națională în termen, sau au făcut catedra militară ori serviciul de alternativă. Se scot și se iau la evidență militară cei care vin cu traiul în orașul Ialoveni sau cei care pleacă.

Sportivii orașului Ialoveni au participat cu succes la competițiile naționale și internaționale, precum:

* Rusu Cristian, a devenit campion național la lupte greco-romane, ediția 2021, U-17;
* Anatol Moldovan a cucerit medalia de bronz la Campionatul Mondial „Lupta la brâu”, desfășurat în or. Cazani, Federația Rusă.

În anul 2021 a fost renovat stadionul din sect. Moldova.

1. **Domeniul socio-cultural, evenimente locale**

În anul 2021 au fost organizate sărbători de omagiere a 17 familii de ialoveneni care au marcat 50 și 60 ani de căsătorie.

Toate evenimentele desfășurate, informațiile ce trebuiau aduse la cunoștința cetățenilor, au fost reflectate și publicate pe paginile web și Facebook a primăriei, în Buletinul informativ ”Ialoveni”, panourile informative.

Anul 2021 a fost marcat de un șir de evenimente frumoase derulate în premieră pentru orașul Ialoveni, aici menționăm petrecerea târgurilor în scopul susținerii activității economice desfășurate de micii producători locali care au întâmpinat mari greutăți în realizarea produselor din cauza pandemiei. Primăria orașului Ialoveni își exprimă deschiderea și suportul față de agenții economici locali care contribuie semnificativ la dezvoltarea socio-economică a orașului și încurajează participarea activă a acestora pe viitor la evenimentele organizate.

Reieșind din restricțiile pandemice impuse, anul 2021 a fost un an mai special dar plin de realizări frumoase.

1. **Segmentul protecție socială, persoane în etate și defavorizate**

Pe perioada anului 2021 echipa primăriei Ialoveni în comun cu asistenții sociali comunitari din cadrul primăriei Ialoveni, potrivit prevederilor Legii 133/2008. au asigurat familii social vulnerabile cu venituri mici, stabilindu-le lunar ajutor social, la 346 persoane și acordate la 154 familii ajutor social pentru perioada rece a anului. Pe parcursul anului 2021, pentru diminuarea factorilor care afectează sănătatea și dezvoltarea copiilor și întru depașirea situației de dificultate cu care se confruntă familia, au fost oferiți către*Serviciul Social de Sprijin pentru familiile cu copii*, 4 familii, iar către*Serviciul Social Suport Monetar* **-** 2 familii.

*1. Evenimentul cu participarea Tatianei Nogailîc:*

La 30.01.2021, ***În ajunul Zilei autonomiei locale***, Primăria Ialoveni cu susținerea doamnei Tatiana Nogailic, vicepreședinta Asociației Băștinașilor plecați din orașul Ialoveni, aduc câteva daruri și zimbete celor mai triști că noi și au repartizat pachete cu produse alimentare.;

*2. Societății de Cruce Roșie din Moldova:*

***În ajunul Sarbatorilor de Paști***, Primaria din Ialoveni a repartizat 100 de colete alimentare oferite de către Societatea de Cruce Roșie din Moldova, prin intermediul Fedarației Internaționale de Cruce Roșie și Semilună Roșie și cu suportul financiar al Guvernului Canadei. Cu ajutorul asistenților sociali cele 100 de colete alimentare au fost distribuite persoanelor din grupurile vulnerabile în dificultate (persoane solitare vârstnice, familii monoparentale, familii cu copii cu dizabilități severe, familii numeroase şi în situație de risc). Astfel persoanele în dificultate din orasul Ialoveni, au beneficiat de produse alimentare precum: făină, ulei de floarea soarelui, hrişcă, orez, zahăr, paste făinoase, conserve de carne porc şi carne de vită.

*3. Eveniment organizat de TV Moldova 1 și ROUND TABLE MOLDOVA:*

În pandemie cel mai greu a fost, și încă mai este, pentru Mame. Ele au dus pe umerii lor grijele casei, nevoile copiilor, și altele.

Chiar în ajunul sărbătorilor mamele se chinuie cu gândul pe lângă faptul ce bucate să gătească să rasfețe membrii de familie, Tot mamele se gândesc și la micile bucurii care ar urma să le ofere copiilor, sa ajungă și la ei Iepurașul de PAȘTI, să le ofere daruri și surprise la copii. Ne dorim să vedem toate mamele zâmbind, ***astfel au fost distribuite cadouri de la IEPURAȘ pentru familiile: Tomacu Tatiana ( 5 copii); Brumă Alina ( 5 copii); Solomon Ana ( 3 copii); Plămădeală Lilia ( 3 copii); Spînu Galina ( 3 copii).***

**45.000 lei – *pachete cu produse alimentare în parteneriat cu agenții economici din oraș pentru persoane cu dezabilități.***

*4. Centrul pentru Drepturile Persoanelor cu Dizabilități*

***CDPD a încheiat un acord de parteneriat cu Primăria orașului Ialoveni în vederea incluziunii sociale a persoanelor din categoriile social vulnerabile***. Astfel, specialiștii din cadrul primăriei orașului Ialoveni au beneficiat de o sesiune de instruire în domeniul „*Standardele de accesibilitate pentru persoanele cu dizabilități*” în scopul evitării încălcărilor standardelor de accesibilitate, începând cu etapa de proiectare a unei clădiri și până la darea ei în exploatare. Activitatea a fost realizată de către Centrul pentru Drepturile Persoanelor cu Dizabilități în cadrul proiectului „*Respectarea dreptului la incluziune a grupurilor vulnerabile prin implicarea societății civile la promovarea bunei guvernări la nivel local*” finanțat de Uniunea Europeană și Fundația Konrad Adenauer, în cadrul programului de granturi Dezvoltarea societății civile la nivel local în Republica Moldova.

*5. Inspectoratul de Poliție Ialoveni*

În ajunul zilei copilului *1 Iunie* familia Purcica Veronica (3 copii)a fost rasfățată de către angajații IP Ialoveni cu daruri și cu organizarea unei vizite la Grădina Zoologică.

*6. Agenții Economici PETRE Margareta și AFTENI Gheorghe:*

Au oferit ajutor financiar utilizat la procurarea îmbrăcămintei și încălțămintei necesare pentru școlarizarea copiilor din 2 familii vulnerabile (Morari Parascovia și Jardan Viorica);

Din fondul de rezerva a orașului, au fost repartizate ajutoare financiare:

***În baza deciziei nr. 01/03 din 28 februarie 2021*** au beneficiat de susținere:

* 10 familii - Nunta de Aur;
* 3 familii - ajutor unic;
* ajutor unic - echipa de handbal;
* procurarea recuzitelor pentru colectivele artistice;

Susținere financiară pentru:

* participanții la conflictul din Afganistan, în mărime de 300 lei fiecare;
* participanții la conflictul din Transnistria, în mărime de 300 lei fiecare;
* participanților la Cernobîl, în mărime de 300 lei/fiecare;
* ajutor material unic de 9 mai (Văduve cîte 1000 lei);
* ajutor material unic 3 persoane ( cîte 100 lei).

***În baza deciziei nr. 02/02 din 28 mai 2021*** au beneficiat de ajutor unic financiar -8 beneficiari; și ajutor unic pentru 40 persoane care au fost deportate ;

***În baza deciziei 03/02 din 06.07.2021*** au beneficiat de ajutor financiar:

* persoanele cu dizabilități de auz și surdo-muții, în mărime de 200 lei/fiecare;
* persoanele cu deficiențe în vedere, în mărime de 200 lei/fiecare;
* persoanele în etate, în mărime de 200 lei/fiecare;
* cinci persoane au beneficiat de ajutor unic.

***În baza deciziei nr. 04/02 din 15.10.2021, deciziei nr. 06/02 din 17.12.2021*** au beneficiat de ajutor mai mulți locuitori ai orașului, inclusiv veteranii din cadrul MAI.

În perioada sărbătorilor de Crăciun și Anul Nou, cu susținerea agenților economici din oraș, a asociațiilor non guvernamentale au fost oferite pungi cu produse alimentare, cadouri copiilor, acordate susțineri financiare, distribuite lucruri și obiecte de uz, repartizate lemne și cărbuni, alte ajutoare materiale pentru familiile social-vulnerabile.

Primăria orașului Ialoveni a organizat mai multe acțiuni de caritate pentru persoanele în etate, aducându-le bucuria sărbătorilor în casele lor.

De asemenea, Asociața ”Cămara”, la târgul micilor producători desfășurat în cadrul sărbătorilor de iarnă au susținut 30 de familii defavorizate, oferindu-le produse alimentare și dulciuri, A.O. AGAPE a oferit câte 600 lei pentru achitarea facturilor la 6 familii, Asociația Dorcas Moldova au distribuit pachete alimentare la 17 familii, *Comunitatea Religioasă Armata Salvării* lunar susține cu produse 39 familii și au oferit încălțăminte pentru 13 copii din Ialoveni.

Acest segment prezintă o atenție sporită pentru echipa noastră. Suntem deschiși comunicării și dispuși a soluționa fiecare cerere parvenită de la persoanele în etate, familii defavorizate.

***În scop de promovare și implimentare a politicii de protecție socială a familiei, copiilor și altor categorii de persoane aflate în dificultate și în risc:***

Autoritatea tutelară locală de comun cu asistenții sociali din cadrul primariei și-a propus ca obiectiv să prevenim și să evităm situațiile de risc apărute în anumite familii social vulnerabile.

În unele cazuri, urmare a evaluării inițiale unde s-a depistat copii aflați în risc pentru viața și sănătatea lor s-a dispus de a scoate copiii din 2 familii biologice și ai plasa în mod urgent 4 copii în Serviciul Social APP, 1 copil în Centrul de Plasament temporar pentru copii de vârstă fragedă din mun. Chișinău și un cuplu mamă plus 2 copii, la fel în Centrul de Plasament.

Pentru evitarea separării copilului de familie, ca măsură de influență pentru păprinți s-a impus urmarea tratamentului de dezalcoolizare în staționar – Secția de Narcologie.

Întru respectarea priorității privind creșterea și educarea copilului în familie, interesul superior al copilului, la expirarea termenului plasamentului de urgență copii au fost reintegrați în familiile biologice.

Familiile respective sunt monitorizate intens, vizitate și susținute atât financiar, cât și cu produse alimentare, igienice.

Unei familii cu 6 copii, CCF Moldova i-a asigurat procurarea mobilierului necesar pentru copii în sumă de 20.000 lei, altei familii i s-au perfectat setul de acte necesar pentru cererea de ajutor social, din suma primită am procurat produse alimentare, igienice, hăinuțe pentru copil, o mașină de spălat semiautomată și un cuptor electric. Aceeași familie a fost referită către Serviciul Social Sprijin Familial și a beneficiat de 4 mii lei din care s-a procurat un frigider.

De asemenea, s-a lucrat la un alt caz de plasament de urgență cînd un copil a rămas fără ocrotire părintească în urma decesului mamei, ulterior, în urma acumulării setului de acte necesar la dosarul copilului, lucrul cu familia extinsă și a examinării cazului la *Comisia raională privind protecția copilului aflat în dificultate* s-a decis prelungirea plasamentului copilului dat în Casa Comunitară din or. Ialoveni pe un termen de 12 luni.

La acest capitol, în anul 2021 au fost examinate *17 sesizări* care au fost discutate în cadrul ședințelor *Echipei Multidisciplinare* și 1 ședință a *Consiliului Local pentru Protecția Drepturilor Copilului*. Aceste cazuri sunt în vizorul asistenților sociali, sunt monitorizate, membrii familiei au fost audiați, s-au purtat discuții, consilieri pentru rezolvarea și evitarea comiterii altor infracțiuni ilicite, abandon școlar sau abandon de domiciliu.

1. **SCITL – Serviciul Colectare Impozite și Taxe Locale**

Serviciul de colectare a impozitelor și taxelor locale din cadru Primăriei este un organ cu atribuții de administrare fiscală, funcțiile cărora sunt exercitate prin intermediu perceptorilor fiscali, în baza Regulamentului privind SCITL, anexa nr. 1 la Hotărârea Guvernului nr. 998/2003.

În luna martie 2020, s-a implimentat SIA (Sistemul Informational Automatizat) ”Stingerea Obligațiilor Fiscale prin intermediu SCITL (Sistemul de Colectare a Impozitelor și Taxelor Locale)”. Prin urmare, am introdus 2600 (persoane fizice) de conturi cu suprafetele de terenuri deținute, din Registre, în programul SIA SCITL. Cu aceste conturi se lucrează individual, la începutul fiecărui an de gestiune și se dau în calcul. Astfel, în anul 2021 aceste conturi (persoane fizice) au fost revizuite pentru a fi date în calcul corect. Pentru anul fiscal 2021 au fost distribuite AVIZE de plată a impozitului pe bunurile imobiliare evaluate (15000 avize) și impozitului funciar pentru bunurile neevaluate (2600 avize), ale persoanelor fizice. Avizele au fost remise către contribuabili în termenul stabilit de legislaţie.

Contribuabilii cu datorii au fost suplimentar informaţi de restanţele lor prin telefon, reţele de socializare sau prin scrisori simple şi recomandate.

Au fost depistate bunuri imobile neevaluate şi întroduse în calcul. S-au efectuat corectări prin operţiuni manuale din SIA Cadastru, au fost consultați cetăţenii în problemele perceperii fiscale a impozitului pe bunurile imobile, examinate petiţiile ialovenenilor în domeniu perceperii fiscale a impozitului funciar.

Pe perioada anului 2021 au fost eliberate şi înregistrate 2900 adeverinţe, fiecare solicitant a fost verificat în parte cu achitarea impozitului pe bunurile imobiliare.

Am participat la seminare online în cadrul Direcţiei Deservire Fiscală Ialoveni, CALM, precum şi în cadrul primăriei.

Impozitul pe bunurile imobile evaluate și impozitul funciar a acumulat în anul 2021 peste 2000000 lei.

1. **Compartimentul juridic.**

Prin intermediul acestui compartiment a fost asigurată reprezentarea juridică a instituției (Primarul orașului Ialoveni/Primăria) în fața instanțelor judecătorești naționale: *Judecătoria Hîncești sediul Ialoveni, Judecătoria Chișinău sediul Rîșcani, Curtea de Apel Chișinău, Curtea Supremă de Justiție*, în litigii: *Civile, Administrative, Contravenționale, Penale* ce au avut ca obiect: anularea actelor administrative (*dispoziții ale primarului, decizii ale consiliului orășenesc Ialoveni, ordine de repartiție, litigii ce decurd din dreptul de proprietate asupra bunurilor, încasarea prejudiciilor, înlăturarea obstacolelor și evacuarea persoanelor anularea contractelor de vînzare-cumpărare, stabilirea hotarelor juridice, privind accesul la informații, obligarea de a emite acte administrative, încasarea penalității, cu privire la privatizarea bunurilor imobile, demolarea construcțiilor neautorizate, încălcarea drepturilor la vecinătate, încasarea cheltuielilor de judecată, anularea certificatelor de moștenitor, decăderea din drepturi părintești, constatarea faptelor juridice, anularea certificatelor de urbanism și a autorizațiilor de construire, acordarea terenurilor echivalente).*

La nivelul compartimentului menționat supra s-au desfășurat și alte activități specifice, respectiv: întocmirea de acțiuni *(cereri de chemare în judecată, cereri de apel, recurs, referințe, susțineri verbale, demersuri, plângeri)* și formulate apărări în dosarele aflate pe rolul instanțelor judecătorești în care instituția a fost parte, în total sunt examinate în instanțele de judecată un număr de ***73 de acțiuni care în proces de examinare, la care se mai suplinesc cu acțiuni suspendate în instanța de judecată pînă la finisarea acțiunilor conexe.***

Am participat la expertizele tehnice dispuse în cauzele civile aflate pe rolul instanțelor judecătorești, am participat la expertize în cadrul spitalului clinic de psihiatrie asupra copiilor minori, am asigurat consultanță juridică a salariaților instituției precum și cetățenilor care s-au adresat administrației publice locale pe probleme juridice.

***Comisia Administrativă de pe lângă primăria Ialoveni***

În scopul aplicării prevederilor Legii nr. 208/2016 Privind modificarea și completarea Codului contravențional al Republicii Moldova nr. 218/2008 și implementarea în practică pe teritoriul orașului Ialoveni a prevederilor art. 417, 42310 din Codul contravențional al Republicii Moldova, prevederile Hotărârii Parlamentului nr. 55/2010 privind aprobarea Regulamentul comisiei administrative, art. 29 alin. (1) lit. m1), t), alin. (2), art. 32 alin. (1), (11), (3) al Legii nr. 436/2006 privind administrația publică locală, în cadrul administrației publice locale au fost numiți un număr de 5 agenți constatatori pe domeniile de activitate, fiind aprobat prin decizia Consiliului orășenesc Ialoveni nr. 04/26 din 08 iunie 2017 modele de procese-verbale contravenționale.

Pe parcursul anului s-au desfășurat mai multe ședințe ale comisiei administrative, în număr de 6 ședințe, unde s-au întocmit și s-au pregătit materialele pentru ședință, au fost examinate procese-verbale și materialele contravenționale în baza art. 154, 179 (expediate în instanța de judecată), 181, 273 alin. (9), Cod Contravențional al Republicii Moldova, parvenite de la Inspectoratul de Poliție Ialoveni, cu privire la: încălcarea regulilor de comerț, comerțul stradal ambulant pe teritoriul orașului Ialoveni, încălcarea regulilor de gestionare a deșeurilor, încălcarea regulilor de asigurare a curăţeniei în localităţile urbane şi rurale, construcţii neautorizate şi intervenţii neautorizate la construcţiile existente, încălcarea regulilor de asigurare a curăţeniei în localităţile urbane şi rurale, în total 33 de materiale contravenționale unde au fost aplicate sancțiuni sub formă de amendă conform legislației în vigoare.

**La capitolul Notificări.**

În baza Legii nr. 231/2010 cu privire la comerțul interior, privind activitatea de comerț și/sau de prestări servicii pe teritoriul orașului Ialoveni au fost recepționate, întocmite și eliberate un număr de ***116 de Notificări persoanelor fizice și juridice*** de pe teritoriul orașului Ialoveni care practică activitate de comerț și/sau prestări servicii, au fost efectuate deplasări de control agenților economici de pe teritoriul orașului privind monitorizarea acestora la capitolul respectarea legislației în vigoare și respectarea sortimentului prevăzut în Notificarea depusă.

***Materiale pentru ședințele Consiliului orășenesc Ialoveni.***

Pe parcursul anului specialiștii din cadrul Primăriei orașului Ialoveni au întocmit un număr impunător de proiecte de decizii, rapoarte și note informative, precum și a fost respectată consecutivitatea executării și îndeplinirii acestora, în conformitate cu respectarea legislației în vigoare, precum și acordată asistență consilierilor în cadrul participării la ședințele consultative de specialitate de pe lângă consiliul oășenesc Ialoveni. ***Dar cu părere de rău unii Consilieri locali nu participă la comisiile de specialitate, boicotează ședințele Consiliului și deciziile, nu întrunesc numărul necesar de voturi pentru a fi aprobate, în special a celor cu rezonanță sporită, precum nu cunoaștem până azi de ce nu a fost susținut proiectul privind Zona Economică Liberă în orașul Ialoveni sau aprobarea bugetului local pentru anul 2022.***

***Contracte de arendă, locațiune.***

Au fost întocmite, executate și contrasemnate contracte, precum contracte de achiziții publice, acorduri adiționale de modificare a contractele de arendă și locațiune existente precum și monitorizarea respectării legislației în vigoare de către persoanele fizice și juridice a prevederilor contractelor.

Expediate demersuri persoanelor fizice și juridice privind plata pentru arendă a terenurilor. Această activitate este reflectată transparent pe pagina oficială a Primăriei și în alte surse de informare.

***Impozitul funciar.***

În partea colectării impozitelor pentru bunurile imobile au fost întocmite somații, demersuri, cereri către persoanele fizice și juridice privind achitarea în termen a impozitului pentru bunurile imobile, precum și expediate demersuri către Direcția deservire fiscală Ialoveni, cu privire la executarea silită în vederea respectării prevederile art. 193, 195 alin. (2), art. 252, 265 alin. (1) Cod Fiscal al Republicii Moldova, art. 11 lit. p) al Codului de Executare al Republicii Moldova.

***Petiții și demersuri.***

La acest compartiment în conformitate cu prevederile Codul Administrataiv, au fost examinate un număr de ***109 petiții,*** cu privire la eliberarea informațiilor, prezentarea actelor, soluționarea plângerilor, toate au fost examinate în termen, contestații nu au fost.

1. **Aspecte de colaborare cu organul deliberativ (Consiliul Orășenesc)**

Pe parcursul perioadei de referință cu majoritatea consilierilor orășenești s-a atestat o conlucrare bună, în unele cazuri au fost divergențe și opinii diferite. O atribuție importantă a întregului aparat de specialitate o constituie fundamentarea proiectelor de acte normative locale adoptate sau emise de autoritățile locale, precum și susținerea materialelor în plenul ședințelor consiliului orășenesc.

În anul 2021 au fost convocate și desfășurate 7 ședinte ale consiliului orășenesc, dintre care 2 extraordinare. Au fost aprobate un numar de 165 decizii importante pentru locuitorii orașului, inclusiv aprobarea bugetului pentru anul 2022. Conlucrarea eficientă cu membrii Consiliului orășenesc au un impact important în activitatea administrației publice locale și este de menționat că Primăria organizează în permanență diferite activități cu participarea consilierilor (ieșirea în teritoriu și discuția cu orășenii pe diverse probleme, desfășurarea consultărilor publice, ședințe cu teme problematice din localitate, consultarea în cazuri excepționale, etc). Urmează să stabilim împreună frecventarea cursurilor de perfecționare la Academia de Administrare Publică a funcționarilor Primăriei și consilierilor.

1. **Interacțiunea Primar – cetățeni, asigurarea transparenței decizionale**

Pe parcursul anului 2021 în adresa primăriei Ialoveni au parvenit 1355 de petiții dintre care 590 de la persoane fizice și 765 de la persoane juridice.

Tematica solicitărilor: construcția sistemului de canalizare, corectarea erorilor în documentele de proprietate, conflictele între vecini, inclusiv a construcțiilor de hotar, solicitarea ajutorului material, examinarea fișelor de sesizare și materialelor contravenționale, procurarea sau arendarea terenurilor, răspuns la solicitările înaintate de primărie, citații și materiale de la judecată, ș.a.

Totodată, au fost expediate peste 100 de sesizări/solicitări, inclusiv demersuri la Președenție, Parlament, APC - ministere, departamente, Agenții și Departamente privind problemele stringente și majore ale localității, cum ar fi:– necesitatea construcției unei noi grădinițe, retrocedarea terenurilor ce aparțineau localității, soluționarea problemei gunoiștei, maidanezilor, animalelor fără stăpân, construcția drumurilor, soluționarea problemei apelor pluviale la sensul giratoriu, prelungirea rutei de troleibuz în sectorul Huțuleuca, susținerii în finisarea sistemului de apeduct și canalizare, etc.

Inaugurarea Centrul de Informare și Servici pentru cetățeni a avut un impact pozitiv în lucrul cu adresările cetățenilor, mai ales în condițiile epidemiologice create de situația COVID-19, cetățenii având posibilitatea să afle informația necesară sau să depună petiții online, fiind exlus în așa mod raportul direct cu funcționarii primăriei.

Pentru a ajuta cetățenii la perfectarea documentelor privind conectarea la sistemul de apeduct și canalizare, Primăria Ialoveni a convenit cu administrația SA”Apă-Canal Chișinău” ca în fiecare zi de marți un reprezentat al acestei instituții, în cadrul CISC, să primească cereri de la cetățeni și să-i consulte pe tema dată – lucru realizat, funcționabil și în prezent.

Pe parcursul anului 2021 au avut loc mai multe consultări cu cetățenii pentru a-i informa despre problemele localității și a lua în considerație opinia lor.

Audiența cetățenilor de către primar, viceprimari, secretar, specialiști, au avut loc conform zilelor și orelor de primire, dar și în afara acestor ore, ialovenenii având acces permanent chiar și înafara orelor de de audiență.

1. **Colaborare cu partenerii de dezvoltare, atragerea investițiilor**

Deși anul 2021 la fel a fost marcat de pandemia COVID-19, activitatea specialistului relații externe și atragere investiții nu a fost periclitată. Relațiile de colaborare stabilite cu partenerii de dezvoltare au fost susținute prin întruniri în regim online și fizic (cu respectarea prevederilor Comisiei Naționale Extraordinare de Sănătate Publică), toate evenimentele planificate fiind desfășurate în termen și ținând cont de măsurile de protecție antiCOVID. Proiectele în curs de derulare au fost implementate cu succes. Consolidarea relațiilor cu orașele înfrățite localității noastre a fost menținută prin corespondență/raportare. Informația cu referire la subiectul dat este reflectată pe rețelele de socializare, inclusiv pe pagina oficială a Primăriei.

***Centrul de Inovare și Politici din Moldova***

CIPM împreună cu Primăria or. Ialoveni au organizat un eveniment de informare și consultare a cetățenilor orașului Ialoveni denumit „Ialoveni - orașul viitorului”, privind eficiența energetică a clădirilor publice și problemele de mediu. Acest eveniment este dedicat cetățenilor care își doresc să contribuie la dezvoltarea armonioasă a orașului Ialoveni. S-a discutat despre instalarea panourilor fotovoltaice, cum economisim banii pe energie, cum avem grijă de curățenia localității și cum cetățenii pot împreună cu Primăria Ialoveni să își transforme orașul într-unul al viitorului.

Centrul de Inovare și Politici din Moldova - CIPM este organizația beneficiară a Programului de granturi locale al Uniunii Europene și implementează proiectul „Comunitate implicată pentru prosperitate, Ialoveni - orașul viitorului” în orașul Ialoveni.

***SlovakAid***

Participarea la sedința de analiză finală a realizărilor în cadrul proiectului moldo-slovac „*Apă potabilă în Ialoveni*, *îmbunătățirea calității vieții în orașul Ialoveni prin acces îmbunătățit la apă potabilă și conștientizarea despre managementul apei*”, cu participarea reprezentanților din Slovacia, ADR Centru, SA „Apă-Canal Chișinău” și Primăria Ialoveni, Valoarea proiectului este de peste 6.5 mln lei (la moment un a/m al SSE în 5 – 10 minute se aprovizionează cu apă și poate fi antrenat de urgență la stingerea incendiilor).

Tot în cadrul acestui proiect, la 30 iulie 2021, un grup de voluntari și angajați ai primăriei au participat la lucrările de salubrizare a râului Ișnovăț.

***Programul Comunitatea mea***

În cadrul *Programului Comunitatea Mea*, s-a desfășurat ședința de auto-evaluare a capacităților primăriei orașului Ialoveni (FOCAS), în cadrul căreia a fost analizată executarea activităților din Planul de acțiuni din anul trecut și au fost actualizate scopurile din planul de acținui pentru anul în curs. Desfășurată în regim oline, activitatea dată l-a avut în calitate de observator pe dl Eduard Ungureanu, reprezentatntul Programului Comunitatea Mea. Funcționarii publici din cadrul Primăriei orașului Ialoveni au întreținut o discuție constructivă și utilă, care a permis evaluarea corectă a punctajului de apreciere din fișa de punctaj și ajustarea scopurilor privind activitatea primăriei sub diferite aspecte în anul 2021. Tabelul FOCAS și Planul de acțiuni au fost prezentate Programului Comunitatea Mea.

În cadrul Programului Comunitatea Mea USAID, Primăria or. Ialoveni a beneficiat de Sesiunea de Orientare Online cu privire la Proiectele de Cooperare Intercomunitară. În cadrul acestei sesiuni, au fost explicate condițiile minime de eligibilitate, metodologia de evaluare, modalitatea de depunere și termenul limită pentru proiectele de cooperare intercomunitară ce pot fi depuse pentru finanțare în cadrul Programului Comunitatea Mea.

***Convenția Primarilor***

În calitate de semnatar activ al Convenței Primarilor, Primăria orașului Ialoveni organizează și desfășoară în fiecare an activități în cadrul Săptămânii Energiei.

În parteneriat cu ”MOLDREC GROUP” SRL și Asociația Patronală ”MOLDCONTROL” a fost realizat un prim pas în scopul colectării deșeurilor toxice (baterii uzate și aparate electronice de mici dimensiuni), au fost transmise un prim lot de pubele de colectare instituțiilor publice din oraș. Puteți găsi punctele de colectare în incinta Instituțiilor de educație timpurie, Instituțiilor de Învățământ și sediul primăriei orașului Ialoveni. Împreună putem contribui la stoparea poluării şi promovarea culturii colectării.

Tot în cadrul Săptămânii Energiei a avut loc și „*Cursa pe Bicicletă*” organizată în parteneriat cu Inspectoratul de Poliție Ialoveni, activitate care a dat start *Zilelor Energiei 2021 în Ialoveni*. Cei mai activi ialoveneni, amatori ai ciclismului, au fost menționați și totodată au contribuit la promovarea stilului activ de viață, alternativa de mijloc de transport ecologic.

***MiDl***

Organizarea activităților în cadrul *Săptămânii Diasporei*. Conform unei frumoase tradiții stabilite de mai mulți ani, în luna lui gustar au loc diverse activități cu participarea ialovenenilor stabiliți cu traiul peste hotare. Primăria orașului Ialoveni, împreună cu Asociația Băștinașilor plecați din Ialoveni, se străduie să organizeze cât mai interesant și mai divers aceste întâlniri deosebite, pline de căldură sufletească, emoții pozitive și realizări frumoase. Dna Tatiana Vrajmaș, președintelui Asociației Băștinașilor plecați din Ialoveni, menționează:

Revenirea Diasporei la locurile dragi sufletului întotdeauna are un impact semnificativ asupra comunității. Ziua Diasporei, ediția a 7-a, a avut loc ca întotdeauna în luna august, când majoritatea băștinașilor au revenit acasă. Întâlnirea cu rudele, prietenii a fost una frumoasă și emoționantă. În cadrul acestui eveniment s-au purtat discuții despre viitorul localității, băștinașii au dansat cu foc, au fredonat cântecele plaiului natal, și-au schițat planuri pe viitor.

Toate activitățile s-au finisat cu pictarea unui covor național - *Covorul Diasporei*. Băștinașii și-au semnat creația, lăsând mesaje emoționante. Mulțumim Diasporei pentru implicarea totală în viața comunității, sperăm în continuare la o conlucrare frumoasă, pentru prospectarea Ialoveniului!

***Solidarity Fund PL în Moldova***

***ACTUALIZAREA PROGRAMULUI DE REVITALIZARE URBANĂ***

Reprezentanții orașelor implicate în procesul de *Revitalizare Urbană*, inclusiv orașul Ialoveni, au participat la ședința de lucru nr. 5 cu privire la „*Actualizarea Programelor de Revitalizare Urbană – 2021*”. În cadrul ședinței fiecare oraș a prezentat informații despre progresul la moment privind nivelul finalizării rapoartelor, redactării Programului de Revitalizare Urbană conform raportului. Anul curent suntem câștigătorii proiectului de revitalizare urbană în sectorul Huțuleuca și aducem mulțumiri tuturor pentru implicare, în special partenerilor noștri.

***Proiectul social „Renovarea și salubrizarea stațiilor de călători din or. Ialoveni”***

Proiectul a fost realizat grație Programului de capacitate a consilierilor la primul mandat, implementat de *Centrul CONTACT* în parteneriat cu *Entitatea Națiunilor Unite pentru egalitatea de gen și Abilitarea Femeilor (UN Women)*, finanțat de către guvernul Suediei, în colaborare cu APL Ialoveni, Școala de arte și voluntarii or. Ialoveni. Mulțumim mult consilierului Fracțiunii PAS, dna Ana Doschinescu pentru implicare și cooperare și voluntarilor care s-au implicat în acest proiect.

***Colaborarea cu Asociația Jurnaliștilor de Mediu și Turism Ecologic***

Asociația Jurnaliștilor de Mediu și Turism Ecologic, beneficiară a Programului de Granturi Locale al UE, a desfășurat la Primăria Ialoveni o întâlnire comunitară pentru a discuta cu locuitorii urbei despre serviciile publice de calitate, în baza materialelor multimedia realizate în localitățile raionului Ialoveni, inclusiv despre rolul implicării civice a cetățenilor, colaborarea și conlucrarea cu APL.

Gunoiștile improvizate, refuzul achitării tarifelor pentru servicii publice nu sunt rezultatul lipsei de bani, sunt o reflecție a mentalității, a lipsei de înțelepciune și responsabilitate, iar soluția cea mai eficientă pentru rezolvarea problemei este introducerea unor amenzi usturătoare. Aceasta este concluzia participanților la întâlnirea comunitară, în care s-a discutat despre serviciile publice de calitate, dar și despre lipsa unei viziuni la nivel de stat și de familie despre educația copiilor, că ei nu sunt implicați în activități de curățenie - acasă, la școală, în bloc, alte diverse acțiuni comunitare, pentru dezvoltarea spiritului civic. În cadrul evenimentului s-a vorbit și despre problemele colectării deșeurilor, necesitatea unui sistem de canalizare cu epurare, despre așteptări, perspective și soluții.

Asociația Jurnaliștilor de Mediu este beneficiara Programului de Granturi Locale al Uniunii Europene (UE) și implementează proiectul „*Cu atitudine pentru un mediu sănătos*” la nivel național. Programul de Granturi Locale este lansat în baza Cadrului Unic de Sprijin a UE, acordat pentru Republica Moldova (2017 - 2020) din cadrul Instrumentului European de Vecinătate, prin intermediul proiectului „Abilitarea cetățenilor din Republica Moldova” (2019 - 2021), finanțat de către Uniunea Europeană și implementat de Agenția de Cooperare Internațională a Germaniei (GIZ). Partenerul proiectului pentru creșterea potențialului de vizibilitate și implicare a cetățenilor este Asociatia Presei Independente (API).

***Colaborarea cu CLTI***

Între Primăriea orașului Ialoveni și *Consiliul Local de Tineret Ialoveni* (CLTI) a fost încheiat un Acord de Colaborare. În cadrul ședinței de constituire au fost aleși președintele, vicepreședintele și secretarul CLTI, a fost aprobat regulamentul de organizare și funcționare a Consiliului și coordonat Planul de activități pentru anul 2022 cu susținerea Primăriei.

***Colaborarea cu CDPD***

Pe 15 februarie a avut loc ședința de prezentare a Raportului de evaluare a implementării principiilor bunei guvernări și monitorizarea gestionării banilor publici de către Primăria orașului Ialoveni. Evenimentul a fost organizat de CDPD cu suportul financiar al Uniunii Europene și Fundației Konrad Adenauer (KAS), prin intermediul Programului de granturi ”*Dezvoltarea societății civile la nivel local în Republica Moldova*”.

Tot în cadrul colaborării cu CDPD, specialiștii din cadrul primăriei orașului Ialoveni au beneficiat de o sesiune de instruire în domeniul „*Standardele de accesibilitate pentru persoanele cu dizabilităț*i” în scopul evitării încălcărilor standardelor de accesibilitate, începând cu etapa de proiectare a unei clădiri și până la darea ei in exploatare. Activitatea a fost realizată de către *Centrul pentru Drepturile Persoanelor cu Dizabilități* în cadrul proiectului „*Respectarea dreptului la incluziune a grupurilor vulnerabile prin implicarea societății civile la promovarea bunei guvernări la nivel local*” finanțat de Uniunea Europeană și Fundația Konrad Adenauer, în cadrul programului de granturi Dezvoltarea societății civile la nivel local în Republica Moldova. Participanții au fost informați despre legislația cu privire la standardele de accesibilitate pentru persoanele cu dizabilități, Convenția ONU cu privire la Drepturile Persoanelor cu Dizabilități, Legea 60/2012 cu privire la incluziunea socială a persoanelor cu dizabilități, precum și prevederile codului contravențional al RM. Menționăm că CDPD a încheiat un acord de parteneriat cu Primăria orașului Ialoveni în vederea incluziunii sociale a persoanelor din categoriile sociale (19.04.21). Primul proiect al Primăriei Ialoveni pentru anul 2022 (construcția trotuarului) va include standarde și exigențe privind accesibilitatea persoanelor cu dizabilități.

***Alte activități:***

* Recepționarea și examinarea petițiilor și corespondenței aferente domeniul de activitate;
* Colectarea rapoartelor privind activitatea specialiștilor APL/directori instituțiilor preșcolare pentru anul 2021;
* În baza hotărârilor aprobate în prealabil de Consiliul Orăşenesc Ialoveni şi Consiliul Local Hunedoara, acordul de înfrăţire a fost semnat la, 27 august 2021,
* Domnului GHEORGHE PISTOL, primarul orașului Buftea, județul Ilfov, România, i-a fost conferit titlul de Cetățen de Onoare al orașului Ialoveni în baza deciziei Consiliului orășenesc Ialoveni din 28 mai 2021;
* 13 decembrie, de sărbătoarea Sfântului Andrei, în Piața Unirii din orașul Ialoveni, a avut loc festivitatea de inaugurare a Pomului de Crăciun și cadouri oferite micilor ialoveneni.
* Donație de carte oferită de S.A „Moldpresa”;
* Organizarea evenimentelor social-culturale, concursurilor în cadrul proiectelor în curs de implementare, Hramul or. Ialoveni, târguri dedicate producătorilor autohtoni ș.a.;
* Elaborarea scrisorilor și felicitărilor adresate partenerilor de dezvoltare și orașelor înfrățite;
* Elaborarea machetelor pentru calendarele 2022.

Toate aceste activități sunt desfășurate cu scopul dezvoltării unor parteneriate durabile și atragerea de noi resurse în orașul Ialoveni.